section_heading: Pregled radnje
paragraph_text: Odluka koju je donio Treći Hokage učinila je to da je drugim seljanima bivalo zabranjeno govoriti i spominjati taj događaj bilo kome, pa čak i svojoj vlastitoj djeci. Međutim, to ih nije zaustavilo u tome da se prema njemu ponašaju kao prema izmetniku. Iako njihova djeca nisu specifično znala znala zašto se njihovi roditelji odnose prema Narutu na način na koji to čine, naučili su kroz primjere prezirati toga dječaka. Kao rezultat svega toga, Naruto je odrastao kao siroče u osamljenoj atmosferi bez prijatelja, obitelji, ili priznanja. Nije mogao natjerati ljude da mu budu prijatelji, pa je pokušavao steći priznanje i pažnju na jedini način koji je znao - kroz šale i podvale. Međutim, to se uskoro promijenilo nakon što je Naruto završio ninja akademiju služeći se tehnikom Višestrukih Sjenovitih Klonova kako bi spasio svoga profesora, Iruku Umina, od ninje izdajnika Mizukija. Pomoću toga okršaja, Naruto je shvatio dvije stvari: da on sadrži demonsku lisicu u sebi, i da postoji još netko, osim Trećeg Hokagea, tko se je zaista brinuo o njemu. Njegovo diplomiranje na akademiji otvorilo mu je put do događaja i ljudi koji će promijeniti i opredijeliti njegov svijet, zajedno s njegovim putem ninje za ostatka njegova života.